REPUBLIKA HRVATSKA

VUKOVARSKO-SRIJEMSKA ŽUPANIJA

GRAD OTOK

GRADONAČELNIK

KLASA: 620-01/25-01/01

URBROJ: 2196-3-02-25-1

Otok, 2. siječnja 2025. godine

Na temelju Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine” 26/15.), članka 39. Statuta Grada Otoka (Službeni vjesnik Vukovarsko-srijemske županije broj 14/09, 4/13, 6/18 i Službenog vjesnika Grada Otoka br. 2/20, 2/21, 3/21) te Pravilnika o financiranju programa i projekata od interesa za opće dobro koje provode udruge na području Grada Otoka Klasa: 402-08/ 16-01/06, Urbroj: 2188/08-02/ 1-16-2 od 29. prosinca 2016. godine, Gradonačelnik Grada Otoka, objavljuje

JAVNI NATJEČAJ

za sufinanciranje projekata i programa koje provode udruge u športu Grada Otoka za 2025. godinu

I.

Javne potrebe u športu za koje se sredstva osiguravaju u Proračunu Grada Otoka su projekti i programi od interesa za Grad Otok.

II.

Sukladno Zakonu o sportu („Narodne novine”broj 141/22) i Pravilniku o financiranju programa i projekata od interesa za opće dobro koje provode udruge na području Grada Otoka financirat će se programske djelatnosti udruga i druge organizacije civilnog društvu u okviru područja:

programi redovne djelatnosti športskih udruga

* poticanje i promicanje športa
* provođenje športskih aktivnosti djece i mladih
* edukacija trenera
* športska priprema, domaća i međunarodna natjecanja
* športsko-rekreacijske aktivnosti građana
* održavanje te korištenje športskih građevina značajnih za Grad Otok

III.

Ukupni okvirni iznos planiranih sredstava za projekte koji će se raspodijeliti prijaviteljima koji udovolje uvjetima i kriterijima Natječaja, te podnesu najkvalitetnije prijave, iznosi - 190.000,00 eura.

Najmanji iznos sredstava za financiranje projekata je 150,00 eura, a najveći 80.000,00 eura.

Grad Otok osigurao je na aktivnostima Financiranje u športskim i rekreacijskim udrugama potrebna sredstva za provođenje programskih djelatnosti iz točke II. ovog Natječaja.

IV.

Pravo podnošenja prijava po ovom natječaju imaju:

* + - sve pravne osobe sa sjedištem u Gradu Otoku, a koje temeljem Zakona o sportu mogu obavljati djelatnost sporta i upisane su u registar sportskih djelatnosti kod nadležnog ureda;
    - prijavitelj koji je upisan u Registar udruga RH/Sudski registar te u Registar neprofitnih organizacija pri Ministarstvu financija/ pri Trgovačkom sudu, kao i u Registar sportskih djelatnosti;

Izuzetno, potpore se mogu dodijeliti i korisnicima koji nemaju registrirano sjedište na području Grada Otoka ako svojim djelovanjem obuhvaćaju i korisnike s područja Grada Otoka te provode programe na području Grada Otoka.

Prijave se podnose u pisanom obliku na propisanim obrascima.

Prijave je potrebno ispunjavati sukladno Uputama za prijavitelje koje su objavljene na web stranici Grada Otoka www.otok.hr, zajedno sa obrascima.

Prijavitelji na Natječaj dužni su dostaviti sljedeću dokumentaciju:

* Ispunjen obrazac —„OPIS PROGRAMA ILI PROJEKTA”
* Ispunjen obrazac — ,,PRORAČUNA”
* Ispunjen obrazac — ,,KORIŠTENJE SPORTSKIH DVORANA 1 OBJEKATA”
* Ispunjen obrazac — ,,IZJAVA O TOČNOSTI I ISTINITOSTI PODATAKA”
* Ispunjen obrazac- „IZJAVA O NEKAŽNJAVANJU”
* Ispunjen obrazac — ,,IZJAVA O NEPOSTOJANJU DVOSTRUKOG FINANCIRANJA” 
* Ispunjen obrazac — ,,IZJAVA O PARTNERSTVU”

Uz opisane obrasce dostavlja se i slijedeća dokumentacija:

1. Izvadak iz registra — preslika, za udruge: Izvadak o upisu u Registar udruga, ne starije od 6 mjeseci od dana objave natječaja (može ispis s elektronske stranice Registra udruga)
2. Preslika obavijesti o upisu u Registar neprofitnih športskih djelatnosti
3. Preslika statuta prijavitelja. Ukoliko udruga nije uskladila svoj Statut, potrebno je dostaviti presliku dokaza da je Statut predan Uredu državne uprave u VSŽ radi usklađivanja u skladu sa Zakonom.
4. Preslika dokaza o plaćenim doprinosima, porezima i drugim davanjima prema Državnom proračunu (Porezna uprava) i Proračunu Grada, ne starija od 30 dana od dana objave Natječaja (provjeru duga za davanja prema Proračunu Grada Otoka provjeriti će se Grad samostalno po službenoj dužnosti - nije potrebno prilagati)

V.

Prijavu je potrebno poslati ili dostaviti u zatvorenoj omotnici u jednom primjerku. Na vanjskoj strani omotnice obvezno treba navesti:

1. naziv i adresu prijavitelja
2. naznaku „Javni natječaj za sufinanciranje projekata i programa udruga u športu Grada Otoka za 2025. godinu”

Prijave se mogu dostaviti poštom ili osobno na adresu:

Grad Otok, Služba – Tajništvo grada, Trg kralja Tomislava 6/A, 32252 Otok

Pravo na podnošenje prijave na Natječaj nema dosadašnji korisnik koji nije ispunio svoje obveze prema Gradu Otoku, u skladu s ugovorom o korištenju sredstava za provedbu Programa javnih potreba u športu Grada Otoka u prethodnoj kalendarskoj godini.

VII.

Formalnu valjanost pristiglih prijava utvrdit će Povjerenstvo za provjeru ispunjavanja propisanih uvjeta natječaja i ocjenjivanje prijava, koje će imenovati Gradonačelnik Grada Otoka. Nakon toga će sve formalno valjane prijavljene programe Povjerenstvo razmatrati i sadržajno vrednovati i ocjenjivati.

Programi se vrednuju temeljem kriterija za vrednovanje programa objavljenih u Uputama za prijavitelja i obrasca za ocjenu kvalitete /vrijednosti programa ili projekta.

VIII.

Rok za podnošenje prijava traje 30 dana od dana objave Natječaja.

IX.

Nepravovremene i nepotpune prijave kao i prijave koje nisu dostavljene na propisanim obrascima neće se razmatrati.

x.

S prijaviteljima za čije programe odnosno projekte se donese Odluka o odobravanju financijskih sredstava sklopit će se Ugovor o korištenju sredstava za provedbu Programa javnih potreba u športu Grada Otoka za 2025. godinu.

XI.

Prijavitelji čiji programi nisu zadovoljili uvjete formalne provjere te prijavitelji čiji programi nisu odabrani za financiranje mogu, nakon primitka pisane obavijesti o tome, podnijeti prigovor.

Prigovor se podnosi pisanim putem u roku od 8 dana od dana primitka predmetne obavijesti na adresu: Grad Otok, Gradonačelnik, Trg kralja Tomislava 6/A, 32252 Otok.

Sve potrebne informacije mogu se dobiti u Službi – Tajništvu grada na mob: 091/621-0682 ili putem mail: info@otok.hr